OBRAZLOŽENJE


[bookmark: _Hlk234569511]Pravna osnova za donošenje akta sadržan je u članku 15. stavku 3. Zakona o javnoj nabavi („Narodne novine“ broj 120/16, 114/22, 48/26). 
Člankom 12. stavkom 1. točkom 1. Zakona o javnoj nabavi propisano je da se isti ne primjenjuje na nabavu robe i usluga, te provedbu projektnih natječaja procijenjene vrijednosti manje od 50.000,00 eura bez PDV-a i radova procijenjene vrijednosti manje od 100.000,00 eura bez PDV-a.
Člankom 15. stavkom 2. Zakona o javnoj nabavi propisano je da pravila, uvjete i postupke jednostavne nabave utvrđuje naručitelj općim aktom, uzimajući u obzir načela javne nabave, mogućnost primjene elektroničkih sredstava komunikacije, te osiguravanju pravne zaštite.
Dana 16. svibnja 2026. godine na snagu je stupio Zakon o izmjenama i dopunama Zakona o javnoj nabavi, kojim su izmijenjeni pragovi razgraničenja jednostavne i javne nabave, proširene su odredbe o (ne)postojanju sukoba interesa, izmijenjeni su dokazi kojim ponuditelji u postupcima javne nabave dokazuju nepostojanje osnova isključenja, te načini traženja dokaza po posebnim pravilima. Uz navedene izmjene, člankom 15. Zakona o javnoj nabavi propisana su pravila koja su javni Naručitelji dužni ugraditi u svoje buduće Pravilnike o postupcima jednostavne nabave. Najvažnije izmjene odnose se na obvezu provođenja postupka jednostavne nabave procijenjene vrijednosti veće od 15.000,00 eura bez PDV-a putem modula jednostavne nabave Elektroničkog oglasnika javne nabave Republike Hrvatske (u daljnjem tekstu: EOJN RH). Dok se za jednostavnu nabavu usluga i roba procijenjene vrijednosti iznad 25.000,00 eura bez PDV-a, te jednostavnu nabavu radova procijenjene vrijednosti iznad 45.000,00 eura bez PDV-a za radove pripisuje provođenje postupka putem EOJ RH javnom objavom.
[bookmark: _Hlk234569746]Sukladno odredbama Zakona o javnoj nabavi Škola je  dužna donijeti novi Pravilnik sukladno odredbama Zakona o javnoj nabavi do 16. kolovoza 2026. godine, dok pragovi jednostavne nabave stupaju  na snagu s 01. rujna 2026. godine.
Sukladno navedenom OŠ Tone Peruška Pula pripremila je Nacrt Pravilnika o postupcima jednostavne nabave, koji bi na snagu stupio s 01. rujna 2026. godine. Stupanjem na snagu novog Pravilnika prestat će važiti postojeći Pravilnik
Na temelju odredbe članka 11. Zakona o pravu na pristup informacijama („Narodne novine“ br. 25/13, 85/15 i 69/22) za ovaj Pravilnik je potrebno provesti prethodno savjetovanje sa zainteresiranom javnošću u trajanju od najmanje 30 dana slijedom čega OŠ Tone Peruška Pula, pri donošenju Pravilnika, provodi  savjetovanje sa zainteresiranom javnošću s ciljem upoznavanja javnosti s Nacrtom prijedloga Pravilnika i pribavljanjem  mišljenja, primjedbi i prijedloga zainteresirane javnosti, kako bi isti, ukoliko  su zakonito i stručno utemeljeni, bilo prihvaćeni i u konačnosti ugrađeni u odredbe Pravilnika.

Savjetovanje sa zainteresiranom javnošću započinje dana 13.07.2026. godine te završava zaključno s danom 13.08.2026. godine, koji je ujedno i krajnji rok za dostavu mišljenja, primjedbi i prijedloga na Nacrt.

Adresa e-pošte na koju se šalju očitovanja zainteresirane javnosti na obrascu sudjelovanja javnosti:  
ured@os-tperuska-pu.skole.hr

